Lotus Cars

**Lotus Cars** er et britisk-kinesisk bilmerke og produsent av sportsbiler.

Lotus Cars ble stiftet i Nord-London i 1952 av Colin Chapman (1928–82) som hadde bygget Lotus-biler  på Austin-chassis siden 1948. De etablerte i 1954 Team Lotus som tok flere seiere i Formel 1 1958–94. Lotus flyttet i 1959 produksjonen til Cheshunt. Siden 1966 har de produsert i Hethel ved Norwich der de bruker Royal Air Forces flystriper som testbane for raser og gatebiler.

Chapman døde i 1982. Japanske Toyota var deleier fra 1982 frem til 1986, da Lotus ble  solgt til General Motors. Fra 1993 var Lotus eid av italienske Romano Artioli som også eide Bugatti.  Etter dennes konkurs i 1996 ble aksjemajoriteten overtatt av malaysiske Proton, som også iverksatte noe produksjon i Malaysia av den nye Lotus Elise (1996–) som sammen med Lotus Esprit (1976–2004) er fabrikkens mestselgende.  I 2017 ble kinesiske Geely hovedeier som i 2019 startet bygging av Lotus-fabrikk i Wuhan.

Lotus har samarbeidet mye med andre bilfirma.  Med Ford fikk man i 1966 Lotus Cortina.  Fra 1973 overtok Caterham Cars i Surrey rettighetene til videre produksjon av Lotus Seven, som fortsatt (2016) er i produksjon.  Rammen til filmbilen De Lorean DMC-12 er fra Lotus Esprit, som ble kåret i 2005 av BBC til den mest minnerike filmbilen.. På 1980-tallet bygget de Lotus Omega (egentlig en Opel). Med Else som basis bygde fabrikken Opel Speedster, Tesla Roadster og andre, med aluminiumsramme levert av Norsk Hydros fabrikk i Worcester (England). Fra 2000-tallet har Lotus brukt en del Toyota-motorer og girsystemer, og en Toyota iQ er basis for hybridbilen Lotus/Proton Ethos (2010).  

Den siste bensindrevne ble Lotus Emira, introdusert i 2022. Fra 2023 leveres den helektriske SUV-en Lotus Eletre med 900 hestekrefter, produsert i Wuhan fra 2023.  Hyperbilen Lotus Evija er også planlagt for 2023 med to tusen elektriske hestekrefter.

I Norge ble Lotus i 1964 tatt inn av *Sportscar Import AS*, som i 1969 overlot agenturet til Tom C. Corneliussen, som også bare holdt på i kort tid.  I 1987 tok Autocaro tak i importen med Lars Tangen som kontaktmann. Det var stille fram til 2000 da Pit Lane i Ski drev på et års tid.

## Bilder

Colin_Chapman_(1965).jpg|Colin Chapman avbildet i 1965
Lotus Mark 1.jpg | Lotus Mk I (1948)
Lotus6.jpg | Lotus Six (1952–57)
Lotus Super Seven 1970 A2.jpg | Lotus Seven (1957–73)
Lotus 11 Le Mans (1957) (18679830999).jpg | Lotus Eleven (1956–58)
1959_Lotus-Climax_15.jpg | Lotus 15 (1958–60)
Lotus Elite at Mallory Park.JPG  | Lotus Elite (1958–63)
Lotus ELAN SE S4 AE-87-14.JPG | Lotus Elan (1962–75)
Lotus Europe series 1 1967.jpg | Lotus Europa (1966–75)
Lotus Elite 1979 - Flickr - mick - Lumix.jpg | Lotus Elite (1974–82)
Lotus Eclat London.jpg | Lotus Eclat (1974–82)
Lotus Esprit.JPG | Lotus Esprit (1976–2004)
1986 Lotus Excel Sports (16071283193).jpg | Lotus Excel (1982–92)
Lotus_Elan.jpg | Lotus Elan (1989–95)
Lotus Elise Series 1.jpg | Lotus Elise (1996–2021)
Lotus 340R-01.jpg | Lotus 340R (2000)
Lotus Exige - Flickr - Alexandre Prévot (4).jpg | Lotus Exige (2000–21)
Lotus Europa S.JPG | Lotus Europa S (2006–10)
Lotus2-Eleven.jpg | Lotus 2-Eleven (2007–11)
2009-2010 Lotus Evora (Type 122) coupe (2010-10-16) 01.jpg | Lotus Evora (2009–21)
2016 Lotus 3-Eleven 3.jpg | Lotus 3-Eleven (2016–22)
Lotus Emira 001.jpg | Lotus Emira (2022–)
2020 Lotus Evija Front.jpg | Lotus Evija (2023–)
Yellow 2022 Lotus Eletre FOS22.jpg | Lotus Eletre (2023–)
Lotus Emeya In Guangzhou 20231120 (cropped).jpg | Lotus Emeya (2024–)
Lotus 66 at the 81st Goodwood Members' Meeting.jpg | Lotus 66 (2024)


## Referanser


## Eksterne lenker
* 
* Bilnorge.no sin historie om merket